### Beslutningstema

Det skal besluttes, om forvaltningen skal igangsætte udarbejdelsen af et samlet plangrundlag for festivalpladsen i Tønder.

### Sagsfremstilling

For at sikre de fremtidige udviklingsmuligheder for Tønder Festival samt andre aktiviteter i området og forenkle de tilbagevendende tilladelsesprocedurer i forbindelse med festivalens afholdelse foreslår forvaltningen at udarbejde et samlet plangrundlag for festivalpladsen beliggende matr.nr. 3738 m.fl. Tønder.

Området omfatter ialt ca. 45 ha og er afgrænset som vist på bilaget. Arealet er delvist omfattet af kommuneplanramme nr. 610.71.6 - [adresse], 610.31.1 - Papegøjevej, 610.51.4 - Festivalpladsen, samt en mindre del af ramme nr. 610.51.2 - Mølledam - Anlægget, mens matr.nr. 3885 Tønder ikke er omfattet af nogen planlægning.

Planarbejdet vil således omfatte en forudgående idéhøring, udarbejdelse af et kommuneplantillæg samt lokalplan for arealet, som skal have til formål at sikre den fremtidige lejlighedsvise anvendelse til den årlige festival, [adresse], cirkus og lign. arrangementer i løbet af året. Da området desuden er underlagt en række restriktioner som følge af fortidsmindefredninger og naturbeskyttelsesinteresser vil lokalplanen have til formål at fastlægge delområder og byggefelter, som tilgodeser de beskyttede områder og arter inden for arealet.

### Økonomi

Tønder Kommune finansierer planudarbejdelsen, da området er offentlig tilgængeligt for mange forskellige rekreative aktiviteter.

### Lovgrundlag

Planloven

Naturbeskyttelsesloven

### Fagchefen for Plan og Udvikling indstiller,

|  |  |
| --- | --- |
| at | forvaltningen igangsætter planprocessen. |

### Beslutning

Indstillingen godkendt.